wickkiey/tamil-wikipedia-chunked huggingface dataset:
# இராமானுசரின் மூன்று திருமேனிகள்

## வரலாற்று சுருக்கம்

### மேல்கோட்டை திருநாரணன் கோவில் கைங்கர்யம்

இராமானுசர் சோழ மன்னனின் கோபத்திலிருந்து தன்னைக் காத்துக் கொள்ள கர்நாடக மாநிலத்தில் உள்ள மாண்டியா மாவட்டத்தில் அமைந்துள்ள மேல்கோட்டை என்றழைக்கப்படும் திருநாராயணபுரம் என்ற ஊரில் அமைந்த திருநாராயணன் கோவிலுக்குச் சென்று அங்கு 12 ஆண்டுகள் தங்கி கைங்கர்யங்கள் செய்தார். இது இராமனுசரின் அபிமானத் தலம் ஆகும். வடநாட்டில் ஒரு பத்ரிகாஸ்ரமம் இருப்பது போல் இத்தலம் தென் பத்ரிகாஸ்ரமம் என்றே அழைக்கப்படுகிறது.
# இராமானுசரின் மூன்று திருமேனிகள்

## வரலாற்று சுருக்கம்

### ஸ்ரீரங்கத்தில் இறுதிக்காலம்

ஸ்ரீரங்கத்தில் அரங்கன் கோவில் நிர்வாகத்தை நெறிப்படுத்திய பெருமை இராமனுசரையே சேரும். தினசரி கோவில் நடைமுறைகள் சீரானதும் வைஷ்ணவ மட நிர்வாகம் சிறப்புற்றதும் இவரால்தான். அவர் இயற்றிய பல நூல்களில் முக்கியமானவையாகக் கருதப்படுபவை:  
1. கீதா பாஷ்யம்
1. ஸ்ரீ பாஷ்யம்
1. வேதாந்த சங்க்ரஹம்
1. வேதாந்த சாரம்
1. வேதாந்த தீபம்
1. கத்ய த்ரயம்
1. நித்ய க்ரந்தம்  
இராமானுசர் தமது 120 ஆவது வயதில் (கி.பி. 1137), (தாம் பிறந்த) பிங்கள வருடம் மாசி மாதம் வளர்பிறை தசமி திதியில், திருவாதிரை நட்சத்திரத்தில், சனிக்கிழமை நண்பகலில் ஜீயர் மடத்தில் மரணம் (பகவத் சாயுஜ்யம்) அடைந்தார்.
# இராமானுசரின் மூன்று திருமேனிகள்

## தமர் உகந்த திருமேனி (மேல்கோட்டை என்ற திருநாராயணபுரம், மைசூர்)

**தமர் உகந்த திருமேனி முதல் திருமேனி** (இராமானுசர் சிலை) கர்னாடகா மாநிலத்தில் உள்ள மாண்டியா மாவட்டத்தில் அமைந்துள்ள மேல்கோட்டை என்ற திருநாராயணபுரத்தில் நிறுவப்பட்டது. இவர் இங்கு 12 ஆண்டுகள் தங்கி கைங்கர்யங்கள் செய்தார். இது இராமனுசரின் அபிமானத் தலம் ஆகும். தாழ்த்தப்பட்டவர்களைக் (பஞ்சமர்களைக்) கோவிலுக்குள் அழைத்துச் சென்று இராமானுசர் புரட்சி செய்ததும் இத்திருத்தலத்தில்தான். இராமானுசர் தன் 80 ஆவது வயதில் திருநாராயணபுரத்திலிருந்து ஸ்ரீரங்கம் செல்வதற்காக அங்கிருந்த சீடர்களிடம் விடைபெற முயன்றார். அவரது சீடர்கள் அவரைப் பிரிந்து வாழ வேண்டுமே எனத் தவித்தார்கள். இது கண்டு துயருற்ற இராமானுசர் ஒரு சிற்பியைக் கொண்டு தன் உருவத்தை சிலையாக வடிக்கச் செய்தார். இந்தச் சிலை இராமானுசர் கைகூப்பி வணங்கி விடைபெறும் கோலத்தில் அமைந்துள்ளது. இந்தச் சிலையில் தம் தெய்வீக சக்திகளைப் பாயச்செய்தார். பின்பு சக்தியூட்டிய சிலையை தன் சீடர்களிடம் ஒப்படைத்தார். விடைபெறும்போது ‘நான் உங்களுடனேயே தங்கி இருப்பதாக எண்ணி இந்தச் சிலையை கண்டு மகிழ்ந்து அமைதி பெறுங்கள்.’ என்று அவர்களை அமைதிப்படுத்தினார். இந்தச் சிலை **தமர் உகந்த திருமேனி** என்றழைக்கப்படுகிறது. இன்றும் மேல்கோட்டையில் இச்சிலை வழிபடப்படுகிறது.
# இராமானுசரின் மூன்று திருமேனிகள்

## தானுகந்த திருமேனி (ஸ்ரீ பெரும்புதூர்)

**தானுகந்த திருமேனி இரண்டாம் திருமேனி** (இராமானுசர் சிலை) ஸ்ரீபெரும்புதூரில் நிறுவப்பட்டது. இராமானுசர் தம் 120 ஆவது வயதில் ஸ்ரீரங்கத்தில் தங்கி கோவில் நிர்வாகத்தை நெறிப்படுத்துதலிலும், வைஷ்ணவ மட நிர்வாகங்களைச் சீரமைப்பதிலும் ஈடுபட்டிருந்தார். அப்போது இராமானுசரின் பிறந்த இடமான ஸ்ரீபெரும்புதூரில் வாழ்ந்த சில சீடர்கள் இம் மகானுக்கு ஒரு சன்னதி அமைத்து அங்கே அவரின் திருஉருவம் தாங்கிய கற்சிலை ஒன்றை நிறுவ முனைந்து கொண்டிருந்தார்கள். சிலைக்கு கண் திறக்கும் சடங்கு மிக முக்கியமானது. இவ்வாறு சிற்பி கண் திறக்க முனைந்தபோது உளி பட்டு சிலையின் கண்களில் இரத்தம் வழிந்தது. இந்த சமயம் இராமானுசர் தம் சீடர்களுக்கு வேதத்தின் உட்பொருளை விளக்கி அருளியவாரிருந்தார். திடீரென்று அவர் தியானத்தில் ஆழ்ந்துவிடவே சீடர்கள் குழம்பிப் போனார்கள். இதன் காரணம் பற்றிக் கேட்டபோது ஸ்ரீபெரும்புதூரில் என் சீடர்கள் தங்கள் பக்தியால் என்னைக் கட்டிப் போட்டுள்ளார்கள் என்றார்.  
பின்பு இராமானுசர் ஸ்ரீபெரும்புதூரில் எழுந்தருளிய போது அவரது சீடர்கள் தங்கள் குருவின் ஆலோசனைப்படி அவர் உருவம் தாங்கிய செப்புச் சிலை ஒன்றைச் செதுக்கினார்கள். இராமானுசர் அச்சிலையைத் தழுவி தன் சக்தியை அச்சிலையின் உள்ளே செலுத்தினார். இராமானுசரே உகந்து (விரும்பி) அணைத்ததால் இச்சிலை **தானுகந்த திருமேனி** என்று பெயர் பெற்றது. இச் சிலை இன்றும் ஸ்ரீ பெரும்புதூர் கோவிலில் உள்ளது. ஒவ்வொரு மாதமும் திருவாதிரை நட்சத்திரத்தன்று இச் சிலைக்கு அபிஷேகம் நடைபெறுகிறது. இந்தச் சிலை விலா எலும்பு, காது மடல் உள்ளிட்ட இராமானுசரின் 120 வயதுத் தோற்றத்தினை மிகவும் தெளிவாகக் காட்டுகிறது.
# தக்கோலப் போர்

**தக்கோலப் போர்** கி.பி. 949 ஆம் வருடம் தற்போதைய இராணிப்பேட்டை மாவட்டத்திலுள்ள தக்கோலம் என்னும் ஊரில் நடைபெற்றது. இந்தப் போரில் இராஜாதித்தர் தலைமையிலான முதலாம் பராந்தக சோழனின் சோழர் படையும் இராட்டிரகூட மன்னன் கன்னர தேவனின் தலைமையிலான இராட்டிரகூட படையும் மோதின. இப்போரில் சோழர் படைக்குத் துணையாகச் சேரரின் படைகளும் இராட்டிரகூடர் படைக்குத் துணையாக கங்கரின் படையும் வந்தன. மிகவும் கொடூரமாக நடந்த இப்போரில் கங்க மன்னன் இரண்டாம் பூதுகனின் (கன்னரதேவனின் மைத்துனன்) அம்பினால் சோழ இளவரசர் இராஜாதித்தர் கொல்லப்பட்டார். இதனால் சோழர் படை தோல்வியுற்றது.
# கீட்டோன்

**கீட்டோன்** *(ketone)* என்பது கரிம வேதியியலில் RC(=O)R' என்னும் அமைப்பைக் கொண்ட ஒரு கரிம வேதியியல் சேர்மமாகும். இதில் R உம், R' உம் வெவ்வேறு வகையான கார்பன் அணுக்கள் கொண்ட பதிலியாக இருக்கலாம். கீட்டோனும் ஆல்டிகைடும் சிறப்புக்கூறாக கார்பனைல் குழுவைக் (C=O) கொண்டுள்ளன. கார்பனைல் குழு என்பது கார்பன் ஆக்சிசனுடன் இரட்டைப் பினைப்பால் பிணைக்கப்பட்டிருக்கும் குழுவைக் குறிக்கிறது. −OH அல்லது −Cl போன்ற வினைத்திறன் மிக்க வேதி வினைக்குழுக்கள் கார்பனைல் குழுவிலுள்ள கார்பன் அணுவுடன் நேரடியாக இணைக்கப்படாமல் கார்பாக்சிலிக் அமிலங்களில் −COOH இணைந்திருப்பது போல இணைந்துள்ள காரணத்தால் கார்பனைல் குழு ஓர் எளியகுழுவாகக் கருதப்படுகிறது. பல கீட்டோன்கள் கண்டறியப்பட்டுள்ளன. அவை உயிரியலிலும் தொழிற்துறையிலும் முக்கியத்துவம் பெற்றவையாகவும் உள்ளன. மிகச்சிறிய கீட்டோனாகக் கருதப்படும் அசிட்டோன் என்ற கரைப்பானும் கீட்டோசுகள் என அழைக்கப்படும் பல சர்க்கரைகளும் கீட்டோன்களுக்கு உதாரணமாகும்.
# கீட்டோன்

## பெயரிடலும் பெயர்க்காரணமும்

கீட்டோன் என்னும் சொல் அசிட்டோன் என்று பொருள்படும் பழைய இடாய்ச்சு மொழிச் சொல்லில் இருந்து பிறந்தது.  
ஐயுபிஏசி முறை கலைச்சொல் வழக்கு விதிகளின் படி கீட்டோன்களின் முதல் வடிவமாகிய ஆல்க்கேன்களின் பெயரில் கடைசியாக உள்ள ’ஏன்’ என்ற பின்னொட்டை நீக்கிவிட்டு அதற்குப் பதிலாக ’அனோன்’ என்ற பின்னொட்டைச் சேர்க்கவேண்டும். கார்பனைல் குழு இருக்குமிடம் பொதுவாக எண்களால் சுட்டப்படும். ஆனால் சில மிகவும் முக்கியமான கீட்டோன்களுக்கு மட்டும் மரபு வழியாக வரும் இந்த முறையைப் பின்பற்றாத பழைய பெயர்களில் இன்றும் அழைக்கப்படுகின்றன. அசிட்டோன், பென்சோபீனோன் இரண்டையும் இதற்கு எடுத்துக்காட்டாகக் கூறலாம். ஐயுபிஏசி முறை கலைச்சொல் வழக்கு விதிகள் பயன்படுத்தப்படாத பெயர்களாக இவை இருந்தாலும் இருத்திக்கொள்ளப்பட்ட பெயர்களாகக் கருதப்படுகின்றன சில அறிமுறை இரசாயனவியல் நூல்கள் அசிட்டோனை (CH3-CO-CH3) அசிட்டோன் என்பதற்குப் பதிலாக 2-புரோப்பனோன் அல்லது புரோப்பேன்-2-ஓன் எனக் குறிப்பிடுகின்றன.  
கார்பனைல் குழுவுடன் இணைக்கப்பட்டுள்ள இரண்டு ஆல்க்கைல் குழுக்களின் பெயரை தனித்தனியாக எழுதி அவற்றை அடுத்து கீட்டோன் என்ற சொல் சேர்க்கப்பட்டு கீட்டோன்களின் பொதுப் பெயர்கள் உருவாக்கப்படுகின்றன. ஆல்க்கைல் குழுக்களின் பெயர்கள் அகரவரிசைப்படி எழுதப்படுகின்றன. இரண்டு குழுக்களும் ஒன்றாகவே அமையும் நிகழ்வில் டை என்ற முன்னொட்டு சேர்த்துக் கொள்ளப்படுகிறது. பிற குழுக்களின் இருப்பிடத்தைக் குறிப்பிட கிரேக்க எழுத்துக்கள் பயன்படுத்தப்படுகின்றன. கார்பனைல் குழுவுக்கு அடுத்துள்ள கார்பன் அணு α-கார்பன் எனப்படுகிறது. கீட்டோனிலுள்ள இரண்டு ஆல்கைல் குழுக்களும் சமமாக இருப்பின் அக்கீட்டோன் சமச்சீர் கீட்டோன் என்றும் அவ்வாறு சமமாக இல்லையெனில் அக்கீட்டோன் சமச்சீரற்ற கீட்டோன் எனப்படுகிறது.
அதிகமாகப் பயன்படுத்தப்படாவிட்டாலும் ஆக்சோ என்பது ஐயுபிஏசி முறையில் கீட்டோன் என்ற வேதி வினைக்குழுவிற்காக வழங்கப்படும் ஒரு முன்னொட்டாகும். இருப்பினும் மற்ற முன்னொட்டுகளும் பயன்படுத்தப்படுகின்றன. உயிர்வேதியியல் சூழலில் "கீட்டோ" அல்லது "ஆக்சோ" ஆகியவை கீட்டோன் வேதிவினைக்குழுவைக் குறிக்கப் பயன்படுத்தப்படுகின்றது. ஆக்சோ என்பது வேதியியலில் பரவலாகப் பயன்படுகின்றது. எடுத்துக்காட்டாக ஓர் ஆக்சிசன் அணு இடைநிலைத் தனிமத்துடன் பிணைந்திருப்பதை உலோக ஆக்சோ என்று குறிக்கிறார்கள்.
# கீட்டோன்

## கட்டமைப்பும் பண்புகளும்

, ஒரு பொது கரைப்பான்; ஆக்சலோ அசிட்டேட்டு, சர்க்கரைகளின் வளர்சிதை மாற்றத்தில் இடைநிலைப் பொருள், அசிட்டைலசிட்டோன் அதன் (மோனோ) ஈனால் (enol) வடிவில்- நீல நிறத்தில் ஈனால் வெளிச்சமிட்டுக் காட்டப்பட்டுளது; நைலான் தயாரிக்க உதவும் முன்னோடி வளைய எக்சனோன் முசுக்கோன் (muscone), விலங்கில் இருந்து பெறப்படும் ஒரு மணந்தரும்பொருள்; நுண்ணுயிர் எதிர்ப்பியாகிய டெட்ராசைக்ளின்]]  
கீட்டோன் கார்பன் பெரும்பாலும் "sp2 கலப்பினமாக்கல் வகையாக விவரிக்கப்படுகிறது. இவ்வகை கலப்பினமாதல் மின்னணு மற்றும் மூலக்கூற்று கட்டமைப்பு இரண்ட்டையும் உள்லடக்கியுள்ளது. கீட்டோன்கள் சமதள முக்கோண வடிவில் கீட்டோனிக் கார்பனைச் சூழ்ந்து காணப்படுகின்றன. C−C−O மற்றும் C−C−C பிணைப்புகளும் தோராயமாக 120° பிணைப்புக் கோணமும் கொண்டுள்ளன. கார்பனைல் குழு கார்பன் கூடுக்குள்ளேயே இரண்டு கார்பன் அணுக்களுடன் இணைந்திருப்பதில் கீட்டோன்கள் ஆல்டிகைடுகளில் இருந்து வேறுபடுகின்றன. ஆல்டிகைடுகளில் கார்பனைல் குழு ஒரு கார்பன் மற்றும் ஒரு ஐதரசன் அணுக்களுடன் பிணைந்து சங்கிலியின் இறுதியில் அமைந்துள்ளன. கார்பனைல் குழுவைக் கொண்டுள்ள கார்பாக்சிலிக் அமிலங்கள், எசுத்தர்கள், அமைடுகள் போன்ற வேறு வேதி வினைக்குழுக்களில் இருந்தும் கீட்டோன்கள் மாறுபடுகின்றன.  
கார்பனைல் குழு முனைவுத் தன்மை கொண்டதாக உள்ளது. ஏனெனில் ஆக்சிசனின் எலக்ட்ரான் ஏற்புத்தன்மை கார்பனின் எலக்ட்ரான் ஏற்புத் தன்மையைக் காட்டிலும் அதிகமாகும். எனவே கீட்டோன்கள் ஆக்சிசனில் உட்கருகவரிகளாகவும் கார்பனில் எலக்ட்ரான் கவரிகளாகவும் செயல்படுகின்றன. ஏனெனில் கார்போனைல் குழு ஐதரசன் பிணைப்பு மூலம் தண்ணீருடன் இடைவினை புரிகிறது. தொடர்புடைய மெத்திலீன் சேர்மங்களைக் காட்டிலும் கீட்டோன்கள் தண்ணீரில் நன்கு கரைகின்றன. அவை ஐதரசன் பிணைப்பு ஏற்பிகளாகும். மேலும் இவை ஐதரசன் பிணைப்பு கொடையாளிகளும் இல்லை தங்களுக்குள் சேர்ந்து ஐதரசன் பிணைப்பாக உருவாவதுமில்லை.
# கீட்டோன்

## கீட்டோனின் வகைப்பாடுகள்

கீட்டோன்கள் அவைகளின் மாற்றீட்டின் அடிப்படையில் வகைப்படுத்தப்படுகின்றன. கார்போனைல் மையத்துடன் இணைக்கப்பட்ட இரண்டு கரிமப் பொருள்களின் சமன் அடிப்படையில் கீட்டோன்கள் சமச்சீர் மற்றும் சமச்சீரற்ற கீட்டோன்கள் எனவும் வகைப்படுத்தப்படுகின்றன. அசிட்டோன் மற்றும் பென்சோபீனோன் இரண்டும் சமச்சீர் கொண்ட கீட்டோன்கள் ஆகும். அசிட்டோபீனோன் என்பது சமச்சீரற்ற கீட்டோன் ஆகும்.
# கீட்டோன்

## டைகீட்டோன்கள்

வழக்கத்திற்கு மாறான பண்புகளுடன் பலவகையான டைகீட்டோன்கள் அறியப்படுகின்றன. டை அசிட்டைல் என்பது எளிய டைகீட்டோன் ஆகும். அசிட்டைல் அசிட்டோன் என்பது கிட்டத்தட்ட தவறான சொல் வழக்கில் பயன்படுத்தப்படுகிறது.
# கவண்

**கவண் விளையாட்டை** ஒரு தொழில் விளையாட்டாகவும் கொள்ளலாம்.
# கவண்

## சங்க இலக்கியத்தில்

மலையில் புனத்தில் விளைந்திருக்கும் தினையை இரவு வேளையில் யானைகள் மேய வருவதை அதன் ஓசையால் உணர்ந்துகொண்ட கானவன் யானைக்கூட்டத்தை ஓட்டுவதற்காகப் பரண்மீது இருந்துகொண்டு கல்லேறிந்தான்.  
அந்தக் கல் வானத்திலிருந்து விண்மீன் விழுவது போலப் பாய்ந்து விழுந்தது. வழியில் வேங்கை மலர்களை உதிரச்செய்தது. அடுத்துத் தேன்கூட்டைச் சிதைத்தது. இறுதியில் பலாப்பழத்துக்குள்ளே நுழைந்து தங்கிவிட்டது.  
இது சங்க கால ஆடவரின் கைவன்மையைக் காட்டுகிறது.
# பென்சோகுயினோன்

**பென்சோகுயினோன்** (*Benzoquinone*) என்பது ஒற்றை பென்சீன் வளையம் கொண்ட குயினோன் சேர்மம். இதில் இரண்டு வகைகள் உள்ளன:
- 1,2-பென்சோகுயினோன், அவ்வளவாக தென்படாதது (இதனை "ஆர்த்தோ"-பென்சோக்குயினோன் என்றும், ஓ-பென்சோக்குயினோன் (*o*-benzoquinone) என்றும், ஆர்த்தோக்-குயினோன் என்றும் அழைப்பர்)
- 1,4-பென்சோகுயினோன் (1,4-Benzoquinone) என்பதே பரவலாக அறியப்படுவது. இதனைப் பாரா-பென்சோக்குயினோன் என்றும், 'பி-பென்சோக்குயினோன் ('p''-benzoquinone) என்றும், பாரக்-குயினோன் என்றும் அல்லது வெறுமையாக குயினோன் என்றும் அழைப்பர்.
# கவணை

**கவணை** என்பது கவண் போன்ற மற்றொரு கருவி.  
கவண் ஆடவர் பயன்படுத்தும் கருவி. கவணை மகளிர் பயன்படுத்தும் கருவி.  
இக்காலக் கவணையில் எலாஸ்டிக் உந்துவிசை கல்லை எறியும். கவட்டையில் இரண்டு இழுவிசை ரப்பர்கள் கட்டப்பட்டு நடுவில் உள்ள வாரில் மணியாங்கல் வைத்து இழுத்து விடப்படும்.  
சங்க காலத்தில் ரப்பர் இல்லை. விசித்திறன் கொண்ட இரண்டு மூங்கில் சிம்புகள் கவட்டையில் கட்டப்பட்டிருக்கும். மூங்கில் சிம்புகள் வாரால் இணைக்கப்பட்டிருக்கும். வாரில் கல்லை வைத்து இழுத்து விட்டால் மூங்கில் சிம்பின் விசை மணியாங்கல்லை உந்தித் தள்ளும்.  
சங்க கால மகளிர் தினைப்புனம் காவலின்போது செவாய்ப் பாசினங்களை (கிளிகளை) ஓட்ட இதனைப் பயன்படுத்தினர்.
# தமிழ்நாட்டில் சைனர் கோயில்கள்

தமிழ்நாட்டில் 20ஆம் நூற்றாண்டுக்கு முன் கட்டப்பட்ட பழமையான சைனர் கோயில்கள் 60 உள்ளன. பின்னர் கட்டப்பட்ட புதிய கோயில்கள் 23 உள்ளன. அவை இங்கு அகர வரிசையில் தொகுத்துத் தரப்படுகின்றன.
# தமிழ்நாட்டில் சைனர் கோயில்கள்

## பழைய கோயில்கள்

1. அகலூர் விழுப்புரம் மாவட்டம்
1. அருங்காவூர் சோலை, திருவண்ணாமலை மாவட்டம்
1. அருங்குளம் காஞ்சி மாவட்டம்
1. ஆரணி எஸ் வி. நகரம், திருவண்ணாமலை மாவட்டம்
1. ஆரப்பாக்கம், காஞ்சி மாவட்டம்
1. ஆலகிராமம், விழுப்புரம் மாவட்டம்
1. இளங்காடு, திருவண்ணாமலை மாவட்டம்
1. எய்யில், விழுப்புரம் மாவட்டம்
1. எறும்பூர், திருவண்ணாமலை மாவட்டம்
1. ஏசாக்கொளத்தூர், திருவண்ணாமலை மாவட்டம்
1. கடலூர் OT, ஆதிநாதர் கோயில்
1. கண்ணாலம், விழுப்புரம் மாவட்டம்
1. கரந்தை, காஞ்சி மாவட்டம்
1. கரந்தை தஞ்சை மாவட்டம்
1. கல்லக்குளத்தூர், விழுப்புரம் மாவட்டம்
1. கள்ளப்புலியூர், விழுப்புரம் மாவட்டம்
1. கீழ் வைலாமூர், விழுப்புரம் மாவட்டம்
1. கீழ சாத்தமங்கலம், திருவண்ணாமலை மாவட்டம்
1. கீழ விழிவனம், திருவண்ணாமலை மாவட்டம்
1. கும்பகோணம், தஞ்சை மாவட்டம்
1. கோயிலம்பூண்டி, திருவண்ணாமலை மாவட்டம்
1. பெரிய கொரக்கோட்டை, திருவண்ணாமலை மாவட்டம்
1. கோழியனூர், விழுப்புரம் மாவட்டம்
1. சித்தன்னவாசல், புதுக்கோட்டை மாவட்டம்
1. மேல் சித்தாமூர் சமணர் கோயில், விழுப்புரம் மாவட்டம்.
1. சித்தாரால், நாகை மாவட்டம்
1. சிதறால் மலைக் கோவில், கன்னியாகுமரி மாவட்டம்.
1. செஞ்சி, விழுப்புரம் மாவட்டம்
1. சேவூர், திருவண்ணாமலை மாவட்டம்
1. தச்சம்பாடி, திருவண்ணாமலை மாவட்டம்
1. தச்சூர், திருவண்ணாமலை மாவட்டம்
1. திருக்கோயில், திருவண்ணாமலை மாவட்டம்
1. திருநறுங்குன்றம், விழுப்புரம் மாவட்டம்
1. திருப்பண்ணாமூர், காஞ்சி மாவட்டம்
1. சமணக் காஞ்சி, காஞ்சி மாவட்டம்
1. திருமலை சமணர் கோயில் வளாகம், திருவண்ணாமலை மாவட்டம்
1. தீபங்குடி, திருவாரூர் மாவட்டம்
1. தையனூர், விழுப்புரம் மாவட்டம்
1. தொண்டூர், விழுப்புரம் மாவட்டம்
1. நல்லூர், திருவண்ணாமலை மாவட்டம்
1. நாவல், திருவண்ணாமலை மாவட்டம்
1. நெடுமொழியனூர், விழுப்புரம் மாவட்டம்
1. நெல்லியங்குளம், திருவண்ணாமலை மாவட்டம்
1. பாரீசுவ ஜீனாலயம் ஒசூர், கிருட்டிணகிரி மாவட்டம்
1. பெரணமல்லூர், திருவண்ணாமலை மாவட்டம்
1. பெரிய கோழப்பலூர், திருவண்ணாமலை மாவட்டம்
1. பெரும்போகை, திருவண்ணாமலை மாவட்டம்
1. பெருமந்தூர், விழுப்புரம் மாவட்டம்
1. பேரணி, விழுப்புரம் மாவட்டம்
1. பொன்னூர்மலை, திருவண்ணாமலை மாவட்டம்
1. மன்னார்குடி,திருவாரூர் மாவட்டம்
1. முதலூர், திருவண்ணாமலை மாவட்டம்
1. மேல் மலையனூர், விழுப்புரம் மாவட்டம்
1. வந்தவாசி, திருவண்ணாமலை மாவட்டம்
1. வலதி, விழுப்புரம் மாவட்டம்
1. வாழைப்பந்தல், விழுப்புரம் மாவட்டம்
1. விஜயமங்கலம் சமணக்கோவில் விஜயபுரி, ஈரோடு மாவட்டம்
1. விருதூர், திருவண்ணாமலை மாவட்டம்
1. வெள்ளிமேடுபேட்டை, விழுப்புரம் மாவட்டம்
1. விழிஞம், விழுப்புரம் மாவட்டம்
1. வீடூர், விழுப்புரம் மாவட்டம்
1. வீராணமூர், விழுப்புரம் மாவட்டம்
1. வெண்பாக்கம், காஞ்சி மாவட்டம்
1. வெம்பூண்டி, விழுப்புரம் மாவட்டம்
1. ஆலத்தூர், திருப்பூர் மாவட்டம்
1. மஞ்சப்பட்டு, திருவண்ணாமலை மாவட்டம்
1. தேசூர், திருவண்ணாமலை மாவட்டம்
1. பொன்னூர், திருவண்ணாமலை மாவட்டம்
1. கூடலூர், திருவண்ணாமலை மாவட்டம்
1. தாயனூர், விழுப்புரம் மாவட்டம்
# தமிழ்நாட்டில் சைனர் கோயில்கள்

## புதிய சைனக் கோயில்கள்

1. அம்பத்தூர், சென்னை
1. அயலவாடி, திருவண்ணாமலை மாவட்டம்
1. அனுமந்தகுடி, சிவகங்கை மாவட்டம்
1. ஆதம்பாக்கம், சென்னை
1. ஆர். குன்னத்தூர், திருவண்ணாபலை மாவட்டம்
1. ஆரணி, கொசப்பாளையம், திருவண்ணாமலை மாவட்டம்
1. ஆரணி, சைதாப்பேட்டை, திருவண்ணாமலை மாவட்டம்
1. ஆரணி, பாளையம், திருவண்ணாமலை மாவட்டம்
1. ஆரணி, புதுக்காமூர், திருவண்ணாமலை மாவட்டம்
1. இளையான்குடி, சிவகங்கை மாவட்டம்
1. ஒத்தலவாடி, திருவண்ணாமலை மாவட்டம்
1. கழுகுமலை நெல்லை மாவட்டம்
1. காஞ்சிபுரம் மேட்டுத்தெரு
1. கொளத்தூர், சென்னை
1. சிங்கிகுளம், நெல்லை மாவட்டம்
1. செய்யார், திருவண்ணாமலை மாவட்டம்
1. சென்னை கோட்டை
1. சோமாசிப்பாடி, திருவண்ணாமலை மாவட்டம்
1. திண்டிவனம், விழுப்புரம் மாவட்டம்
1. திருவண்ணாமலை
1. நங்கநல்லூர், சென்னை
1. பம்மல், சென்னை
1. புழல், சென்னை
1. மேலப்பந்தல், வேலூர் மாவட்டம்
1. ரெண்டேரிப்பேட்டை, திருவண்ணாமலை மாவட்டம்
1. வேலூர், சத்துவாச்சேரி
# தமிழ்நாட்டில் சைனர் கோயில்கள்

## மற்ற சைனக் கோயில்கள்

1. தோப்புள்ளக்கரை - அருப்புக்கோட்டை
# திசையன்களின் நாற்பெருக்கம்

கணிதத்தில் **திசையன்களின் நாற்பெருக்கம்** (*quadruple product*) என்பது யூக்ளிடிய முப்பரிமாண வெளியில் அமையும் நான்கு திசையன்களின் பெருக்கலாகும். இந்நாற்பெருக்கத்தில் *திசையிலி நாற்பெருக்கம்* மற்றும் *திசையன் நாற்பெருக்கம்* என இரண்டு வகைகள் உள்ளன.
# திசையன்களின் நாற்பெருக்கம்

## திசையிலி நாற்பெருக்கம்

யூக்ளிடின் முப்பரிமாண வெளியில் அமைந்த நான்கு திசையன்கள் **a, b, c, d** என்க.  
இவற்றை இரு சோடிகளாக எடுத்துக் கொண்டு ஒவ்வொரு சோடியின் குறுக்குப் பெருக்கல் காண அதன் முடிவுகள் இரு திசையன்களாகக் கிடைக்கும். இவ்விரண்டு புதிய திசையன்களின் புள்ளிப் பெருக்கலே எடுத்துக் கொள்ளப்பட்ட நான்கு திசையன்களின் திசையிலி நாற்பெருக்கம். இறுதியாகக் கிடைக்கும் மதிப்பு ஒரு திசையிலியாக அமைவதால் இந்நாற்பெருக்கம் திசையிலி நாற்பெருக்கமென அழைக்கப்படுகிறது.  
**a, b, c, d** -திசையன்களின் திசையிலி நாற்பெருக்கம்:  
:<math> (\mathbf{a \times b})\mathbf {\cdot}(\mathbf{c}\times \mathbf{d}) \ ,</math>  
இந்நாற்பெருக்கத்தின் மதிப்பு காணும் வாய்ப்பாடு:  
இந்நாற்பெருக்கத்தின் மதிப்பு காணும் வாய்ப்பாடு:  
:<math> (\mathbf{a \times b} )\mathbf{\times} (\mathbf{c}\times \mathbf{d}) = [\mathbf{a,\ b, \ d}] \mathbf c - [\mathbf{a,\ b, \ c}] \mathbf d \ ,</math>  
பின்வரும் முற்றொருமையைப் பயன்படுத்தி இவ்வாய்ப்பாட்டிற்குச் சமான வடிவங்களைக் காணலாம்:  
:<math>[\mathbf{b,\ c, \ d}]\mathbf a - [\mathbf{c,\ d, \ a}]\mathbf b+[\mathbf{d,\ a, \ b}]\mathbf{c} -[\mathbf{a,\ b, \ c}]\mathbf d = 0 \ . </math>  
தொடர்புள்ள முடிவுகள்:  
- <math display="block">|\mathbf{A}\, \mathbf{B}\,\mathbf{C}|\,\mathbf{D}= (\mathbf{A}\cdot\mathbf{D} )\(\mathbf{B}\times\mathbf{C}\)+\(\mathbf{B}\cdot\mathbf{D}\)\(\mathbf{C}\times\mathbf{A}\)+\(\mathbf{C}\cdot\mathbf{D}\)\(\mathbf{A}\times\mathbf{B}\).</math>
- முப்பரிமாணத்தில் **D** என்ற திசையனை அடுக்களத் திசையன்களைக் கொண்டு ({**A**,**B**,**C**}) எழுதலாம்:  
<math display="block">\mathbf D \ =\ \frac{\mathbf{D} \cdot (\mathbf{B} \times \mathbf{C})}{|\mathbf{A}\, \mathbf{B}\,\mathbf{C}|}\ \mathbf A +\frac{\mathbf{D} \cdot (\mathbf{C} \times \mathbf{A})}{|\mathbf{A}\, \mathbf{B}\, \mathbf{C}|}\ \mathbf B + \frac{\mathbf{D} \cdot (\mathbf{A} \times \mathbf{B})}{|\mathbf{A}\,\mathbf{B}\, \mathbf{C}|}\ \mathbf C.</math>
# ஸ்டாஃபோர்ட் கிரிப்ஸ்

**சர் ரிச்சர்ட் இசுடாஃபோர்டு கிரிப்சு ** (*ஸ்டாஃபோர்ட் கிரிப்ஸ்*, *இசுடாஃவோர்டு கிரிப்சு*, *Sir Richard Stafford Cripps,* 24 ஏப்ரல் 1889 – 21 ஏப்ரல் 1952) இருபதாம் நூற்றாண்டின் முதல் பகுதியில் வாழ்ந்த ஓர் பிரித்தானியத் தொழிற் கட்சியின் அரசியல்வாதி. இரண்டாம் உலகப் போர்க் காலத்தில் ஐக்கிய இராச்சியத்தின் போர்க்காலக் கூட்டணி அரசில் பல பதவிகளை வகித்தவர். சோவியத் ஒன்றியத்திற்கான தூதராகவும் வானூர்தி தயாரிப்புத்துறை அமைச்சராகவும் இந்தக் காலகட்டத்தில் பணியாற்றியுள்ளார். போருக்குப் பின்னர் அட்லி தலைமையில் அமைந்த தொழிற் கட்சி அரசில் முதலில் வணிக வாரியத் தலைவராகவும் 1947-50களில் பிரித்தானிய நிதி அமைச்சராகவும் பணிபுரிந்துள்ளார். நிதி அமைச்சராக பிரித்தானியாவின் போருக்குப் பின்பான பொருளாதார வளமைக்கு அடிக்கல் நாட்டியதாகக் கருதப்படுகிறார்.
# ஸ்டாஃபோர்ட் கிரிப்ஸ்

## இரண்டாம் உலகப்போர்

யும் சந்திப்பு]]
1940இல் வின்ஸ்டன் சர்ச்சில் போர்க்கால கூட்டணி அரசுக்கு தலைமையேற்றபோது கிரிப்சை, அவரது மார்க்சிய சார்பினால், உருசியாவிற்கு பிரித்தானியத் தூதராக அனுப்பினார். செருமனியுடன் இணைந்திருந்த ஜோசப் ஸ்டாலின் மனதை மாற்றுவார் என நம்பினார். 1941இல் செருமனி தாக்கியபோது சோவியத் ஒன்றியத்தை நேச நாடுகள் பக்கம் இழுப்பதில் கிரிப்ஸ் பெரும் பங்காற்றினார். இதனால் 1942இல் பிரித்தானியாவிற்குத் திரும்பிய கிரிப்ஸ் மக்களிடம் பெரும் மதிப்பைப் பெற்றார். இந்த நன்மதிப்புடன் இந்தியாவிற்கு, போர்க்காலத்தில் இந்தியத் தேசியத் தலைவர்களின் ஒத்துழைப்பைப் பெற, சர்ச்சில் கிரிப்சை தூது அனுப்பினார். இதன் பின்னர் போர்க்கால அமைச்சரவையிலிருந்து விலகி வானூர்தி தயாரிப்பு அமைச்சராகப் பணியாற்றினார். 1945இல் மீண்டும் தொழிற்கட்சியில் இணைந்தார்.
# ஸ்டாஃபோர்ட் கிரிப்ஸ்

## போருக்குப் பின்னர்

போருக்குப் பின்னர் பொறுப்பேற்ற தொழிற்கட்சியின் பிரதமர் கிளெமென்ட் அட்லி கிரிப்சை வணிக வாரியத்தின் தலைவராக பணியமர்த்தினார். முந்தைய வாக்குறுதிகளுக்கிணங்க அட்லி 1946ஆம் ஆண்டு கிரிப்சை **அமைச்சரவை தூதுக்குழுவின்** உறுப்பினராக இந்தியாவிற்கு அனுப்பினார். இக்குழுவில்
கிரிப்சைத் தவிர இந்தியாவுக்கான வெளியுறவுச் செயலர் பெத்விக் லாரன்சு பிரபு, அடிமிரால்டியின் முதல் பிரபு (கடற்படை முதன்மைத் தளபதி) ஏ. வி. அலெக்சாந்தர் ஆகியோர் இடம் பெற்றிருந்தனர். இவர்களால் முன்வைக்கப்பட்ட *ஒருங்கிணைந்த இந்தியா விடுதலை கருத்துரு* இந்திய தேசியக் காங்கிரசு மற்றும் அகில இந்திய முஸ்லிம் லீக் தலைவர்களால் ஏற்றுக்கொள்ளப்படாது இந்தியப் பிரிவினைக்கு வழிகோலிட்டது.  
1947இல் ஏற்பட்ட அரசியல் மற்றும் நிதி நெருக்கடிகளை சமாளிக்க புதியதாக உருவாக்கப்பட்ட பொருளியல் விவகார அமைச்சராகப் பொறுப்பேற்றார். ஆறு வாரங்களிலேயே பிரித்தானியக் கருவூல வேந்தர் ஹியூ டால்டன் பதவி விலக இவரது அமைச்சை இணைத்து கிரிப்ஸ் பிரித்தானியக் கருவூல வேந்தர் ஆனார். இந்தப் பொறுப்பில் வரிகளை உயர்த்தி உள்நாட்டு நுகர்வைக் கட்டுப்படுத்தி ஏற்றுமதிகளை வளரச் செய்தார். இதனால் பிரித்தானிச் செலாவணி ஸ்டெர்லிங்கின் மதிப்புயர நிதி நெருக்கடிகளிலிருந்து நாட்டைக் காப்பாற்றினார். நிலக்கரி மற்றும் எஃகு தொழிலகங்களை அரசுடமை ஆக்க வேண்டும் என்ற கருத்துடையவராக இருந்தார். தமது கடுமையான நடவடிக்கைகளால் புகழ் இழந்தாலும் அவரது முனைப்பும் நேர்மையும் அனைவராலும் பாராட்டப்பட்டது.
# விக்கிப்பீடியா:ஆலமரத்தடி/தொகுப்பு69

## ஆட்டோபிப்

தென்காசி சுப்பிரமணியன், ஆட்டோபி'ப்'பு (OttoBib) என்று ஒன்று உள்ளது அதில் ISBN எண்ணைக் கொடுத்தால் நூலில் முழுத்தகவலையும் கொடுக்கும். இங்கே பாருங்கள். எடுத்துக்காட்டாக 0-521-82149-5 என்னும் எண்ணை அப்படியே இட்டுப் பாருங்கள் Grimaldi அவர்களும் Engles அவர்களும் எழுதிய நூலில் முழுக்குறிப்பும் வெவ்வேறு வடிவங்களில் கிட்டும். விக்கிப்பீடியாவில் இட வேண்டிய வடிவும் கிட்டும்.--செல்வா 16:36, 28 சனவரி 2012 (UTC)
ஆங்கில விக்கியில் Ottobib பற்றிய கட்டுரையையும் அதில் உள்ள இவற்றையும் காண்க என்னும் பகுதியையும், பகுப்புகளையும் பாருங்கள். தமிழ் நூலுக்கு ISBN இருந்தாலும் தரும், ஆனால் மெய்த்தேர்வு செய்து பார்க்கவில்லை. இது போல ஆங்கிலத்தில் இன்னும் பல செயலிகள் உள்ளன. DOI மட்டும் தெரிந்தால் இப் பக்கத்தை அணுகலாம். மேலும் இப்பக்கத்தையும், இப்பகுதியையும் பாருங்கள் --செல்வா 16:49, 28 சனவரி 2012 (UTC)  
இத்தமிழ் புத்தகத்திற்கு வரவில்லை. ISBN கொடுக்கும் போது எண்களுக்கு இடையில் எண்ணென்ன இடவேண்டும். நிங்கள் கொடுத்த எண்ணை பரிசொதித்த பொழுது *wp Format created 25 minutes ago* என்றது. அப்படியென்றால் விக்கியைப்போல் அனைவரும் அங்கு பங்களிக்க இயலுமா?--தென்காசி சுப்பிரமணியன் 17:03, 28 சனவரி 2012 (UTC)
::ஆட்டோபி'ப்'பில் 978-0415187886 என்னும் எண்ணை இட்ட பொழுது "Asher, R. Colloquial Tamil : the complete course for beginners. London New York: Routledge, 2002." கிட்டியது. இடையே வரும் இடடக்கோடுகள் தேவை என்று நினைக்கின்றேன். அமேசான் டா'ட் காம் தளத்தில் ஐ.எசு.பி.என் பிடித்து இட்டுப் பார்த்தேன். --செல்வா 17:27, 28 சனவரி 2012 (UTC)  
:இதுபோல எப்படித் தமிழில் வரவைப்பது? (கட்டுரை: பாபர் மசூதி இடிப்பு) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 17:47, 28 சனவரி 2012 (UTC)
::::சூர்யா, நீங்கள் சுட்டிய விக்கிப் பக்கத்தில் 978-0415187886 என்னும் எண்ணை இட்டபின், கீழே சென்று "find this book" என்னும் தலைப்புகளில் உள்ள தக்க ஒரு சுட்டியில் சொடுக்குங்கள். அப்படி கூகுள், அமேசான் ஆகிய சுட்டிகளளயோ, பிற பல சுட்டிகளையோ சொடுக்கினால் அந்தத் தமிழ்ப் புத்தகம் இருந்தால் வர வேண்டும். பெரும்பாலான தமிழ்ப் புத்தகங்களுக்கு ISBN எண் இல்லை. ஒருங்குறி (யுனிக்கோடு) குறிமுறையில் தரவடை இருக்குமானால், தமிழிலும் வர வாய்ப்புகள் உண்டு. உங்களிடம் தமிழ் நூல்கள் இருந்து, அவற்றின் ஐ.எசு.பி'.என் எண் இருந்தால் இட்டுப் பார்க்கலாம்.--செல்வா 18:06, 28 சனவரி 2012 (UTC)
::::::81-85602-57-3 என்னும் எண்ணை இட்டுப் பார்த்தேன் (மேலே உள்ள Book Source என்னும் விக்கிப் பக்கத்தில் . தமிழ்நூலின் பெயரை உரோமன் எழுத்தில் எழுதிக் காட்டுகின்றது (அமேசான்), தமிழ்நூலின் ஆங்கிலத் மொழிபெயர்ப்புத் தலைப்பையும் தகவலையும் தருகின்றது கூகுள். மற்ற பல தளங்களும் இதே தகவலைத் தருகின்றன (ஆனால் தமிழ் எழுத்துருவில் இல்லை- நான் பார்த்தவற்றில்).--செல்வா 18:18, 28 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## தரவுத்தள கட்டுரைகள் தொடர்பான கொள்கை முன்மொழிவு

விக்கிப்பீடியா பேச்சு:தரவுத்தள கட்டுரைகள்--இரவி 12:49, 28 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## இந்திய மாணவர்களின் தாழ்ந்து-நிற்கும் கல்வித்தரம் ("PISA" மதிப்பீட்டில் வெளியான தகவல்)

Programme for International Student Assessment, PISA என்னும் நிறுவனம் 70 நாடுகளிலும், பொருளாதார மையங்களிலும் மாணவர்களின் கல்வித்தரத்தை அளக்க 2000 ஆம் ஆண்டில் இருந்து முற்படுகின்றது. இதில் *கடைசியில் இருந்து இரண்டாவது நிலையில் இந்திய மாணவர்கள் இருப்பதாக* எக்கனாமிக்கு டைம்சு எடுத்துக்காட்டியுள்ளது. அமெரிக்காவும் பின் தங்கியே உள்ளது என்று சா'ன். இ. ப'ர்ரிசு (John E. Burris) சயன்சு என்னும் ஆய்விதழில் ஆசிரியர் பக்கத்தில் எழுதியுள்ளார் (சுருக்கம் இங்கே). முன்னே நிற்கும் பின்லாந்தின் தலைசிறந்த கல்வி கற்பித்தலைப் பற்றியும் பாராட்டிக் கூறியுள்ளார். ஆசிரியர்களின் பங்களிப்பின் முகனையைப் (முக்கியத்துவத்தைப்) பற்றி, "As Finland has shown, the answer to the problem that beleaguers many nations is a straightforward commitment to both value and trust the most important part of any successful educational system—the teacher." (13 JANUARY 146 2012 VOL 335 SCIENCE) என்று கூறுகின்றார். --செல்வா 20:56, 30 சனவரி 2012 (UTC)  
::இந்தியாவில் தொழிற்நுட்ப கல்வியானது நடைமுறைக்கு ஒத்து வராமலும் தொடர்பில்லாமலும் இருக்கின்றன. அதிகமான பட்டதாரிகள் திறமையற்றவர்களாகவும் மேன்மையடையாமலும் இருக்கிறார்கள். இதனால், தொடர்புத் துறையில் குறிப்பிட்ட வளர்ச்சியடைய முடியவில்லை. மேலும் பெரும்பாலான நிறுவனங்கள் மற்றும் தரமான நிறுவனங்களும் கூட ஒரு தரமான பணியாளரை உருவாக்க முடியவில்லை. இதனால் தொழில் நுட்பம்/ பொறியியல் கல்வியில் முக்கிய வாய்ப்பை இழக்கிறது. ஆதாரம் --ஸ்ரீதர் <sup>/பேசுக</sup> 23:26, 30 சனவரி 2012 (UTC)
:::நன்றி, Srithern. இது பற்றிய என் தனிப்பட்ட கருத்துகளை என் பயனர் பக்கத்தில் இட்டிருக்கின்றேன்.--செல்வா 00:06, 31 சனவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## சொல்வனம் இதழில் த.வி பற்றி கட்டுரை ஒன்றில்

கடந்த சொல்வனம் இதழில் த.வி பற்றி கட்டுரை ஒன்றில் அ. முத்துலிங்கம் குறிப்பிட்டுள்ளார். தகவலுக்காக இங்கு இணைக்கின்றேன்.--சஞ்சீவி சிவகுமார் 04:09, 2 பெப்ரவரி 2012 (UTC)
:சஞ்சீவி சிவகுமார், திரு முத்துலிங்கம் அவர்களுக்கு ஒரு தனி மடல் அனுப்பினேன், அதனை அவர் வெளியிட்டுருக்கின்றேன் என்று கூறினார். இங்கே பார்க்கலாம். --செல்வா 00:38, 4 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## கோரப்படும் கட்டுரைகள்

தமிழ் விக்கிப்பீடியாவில் குறிப்பிட்ட சில கட்டுரைகள் இருந்தால் நன்றாக இருக்கும் என்று நினைக்கிறீர்களா? இங்கு கோரலாம்--இரவி 08:11, 5 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## இம்தாத் அவர்களின் விமர்சனங்கள்
# விக்கிப்பீடியா:ஆலமரத்தடி/தொகுப்பு69

## இம்தாத் அவர்களின் விமர்சனங்கள்

### என் மறுமொழி - செல்வா
# விக்கிப்பீடியா:ஆலமரத்தடி/தொகுப்பு69

## மாவட்ட வார்ப்புரு

மாவட்டங்களில் தற்போது என்ற வார்ப்புரு பயன்படுத்தப்படுகிறது. இதில் மாவட்ட ஆட்சியர் பெயரை எங்கு இணைப்பது என்று தெரியவில்லை, leader_name_1, 3 எல்லாம் முயன்றுவிட்டேன். வார்ப்புருவை மாற்றுபவர்கள் எடுத்துக்காட்டையும் அந்த வார்ப்புருவில் கொடுத்தால் எல்லாருக்கும் பயனுள்ளதாக இருக்கும். --குறும்பன் 16:18, 9 பெப்ரவரி 2012 (UTC)  
::குறும்பன், பெயரையும் குறிப்பையும் வார்ப்புரு:தமிழக உயர் அதிகாரிகள்,வார்ப்புரு:தமிழக உயர் அதிகாரிகள்/குறிப்புகள் ஆகிய வார்ப்புருக்களில் இணைத்துவிட்டு, வில் மாவட்டம் parameter ல் மாவட்ட பெயரை சேர்க்கவேண்டும். உதா. இந்தப் பக்கத்தைப் பார்க்கவும். நன்றி -- மாகிர் 01:57, 10 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## மேற்கோள் அளவீடு

தமிழ் விக்கிப்பீடியாவில் பல ஆண்டுகளாக மேற்கோள் சுட்டுதலுக்கு முக்கியத்துவம் அளித்து வருகிறோம். நம் தரக் கண்காணிப்புப் பணியில் மேற்கோள்களைக் கொண்ட கட்டுரைகளின் எண்ணிக்கை, தமிழ் விக்கிப்பீடியா கட்டுரைகளில் சராசரியாக எத்தனை மேற்கோள்கள் சான்றாகக் காட்டப்படுகின்றன போன்ற அளவீடுகளையும் சேர்க்கலாமா? ''  
உள்ளடக்கம்  
--தென்காசி சுப்பிரமணியன் 02:35, 11 பெப்ரவரி 2012 (UTC)  
:ஆம் தென்காசி சுப்பிரமணியன். இனிவரும் கட்டுரைகளில் ஒரு சீரான முறையைப் பின்பற்றலாம். ஏற்கனவே உள்ள கட்டுரைகளையும் தானியங்கி மூலமாக ஒரே மாதிரியாகக் கொண்டு வர முயலலாம்.
:பவுல், ஆம் முதலில் விக்கிநெடுகிலும் மேற்கோள் பயன்பாட்டை அளக்க முயல்வோம். அதன் பின்னால் விக்கிப்பீடியா:தரமறிதல்_முறைமை/தர_அளவீடுகள் திட்டத்திலோ வேறு புதுத்திட்டத்திலோ இது போன்ற கட்டுரைகளை அடையாளங்கண்டு சான்றுகளைச் சேர்க்கலாம்.
:இரவி, சில உசாத்துணைகளைப் பத்தியின் தலைப்பு முதலியவற்றைக் கொண்டு அறியலாம். இவற்றையும் தாண்டி விடுபட்டவைகளை நாமாகப் பார்த்துதான் சீராக்க முடியும். -- சுந்தர் <sup>\பேச்சு</sup> 09:33, 11 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## பொறுப்பும் மொழியும்

Admins influence the language of non-admins--இரவி 22:49, 9 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## பட்டறைகள்

சென்னையில் கடந்த வாரத்தில் இரு பட்டறைகள் நடத்தப்பட்டன. அவற்றின் திட்டப்பக்கங்கள்:
1. ஜெயா பொறியியல் கல்லூரி, தமிழ் விக்கிப்பீடியா பட்டறை
1. கிண்டி பொறியியல் கல்லூரி, விக்கிப்பீடியா அறிமுகம்
:--<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 18:36, 10 பெப்ரவரி 2012 (UTC)  
- அருமை சூர்யா! பாராட்டுகள்! நற்பணி செய்தீர்கள். அவர் பெயர் "பாணிக்'ரஃகீ" என்று நினைக்கின்றேன் (ஒரிய மொழி விக்கியின் பங்களிப்பவர்தானே?)--செல்வா 21:49, 10 பெப்ரவரி 2012 (UTC)  
:கலக்கல் சூரியா. இத்தனை மாணவர்களுக்கு ஒரே நேரத்தில் விக்கியைப் பற்றி அறிமுகம் சென்றடைந்தது நல்லது. உங்களுக்கும் சுபாசீசுக்கும் உதவிய மற்றவர்களுக்கும் நன்றி. -- சுந்தர் <sup>\பேச்சு</sup> 09:49, 11 பெப்ரவரி 2012 (UTC)  
நல்ல, பயனுள்ள முயற்சிகள். வாழ்த்துகள். வளரட்டும் உங்கள் தமிழ் பணிகள்!!!--Nan 10:07, 11 பெப்ரவரி 2012 (UTC)  
:பாராட்டுக்கள் சூரியா ! தமிழ் விக்கிப்பீடியாவின் பரப்புரையில் பெரும் பங்காற்றிவரும் தங்கள் பணி சிறக்க வாழ்த்த்கள் !!--மணியன் 12:32, 11 பெப்ரவரி 2012 (UTC)  
பாராட்டுக்கள் சூர்யா..! உங்கள் பணி மேலும் வளர வாழத்துக்கள். கி. கார்த்திகேயன் 16:12, 11 பெப்ரவரி 2012 (UTC)
:நல்ல முயற்சி சூர்யா. பாராட்டுக்கள். அதிக மாணவர்கள் பங்கெடுத்துள்ளார்கள்.--சஞ்சீவி சிவகுமார் 06:30, 13 பெப்ரவரி 2012 (UTC)
பாராட்டுக்கள் சூர்யா.--கலை 14:22, 13 பெப்ரவரி 2012 (UTC)  
::அனைவருக்கும் நன்றி. @செல்வா, ஆமாம் பனிக்ரஹி தான். :) --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 07:26, 17 பெப்ரவரி 2012 (UTC)
:::சுபாசிச பாணிகாஃகி அவர்களிடம் அவர் பெயரை எப்படி எழுதவேண்டும் என்று கேட்ட பொழுது அவர் கூறிய விடை, "*My name is supposed to be Subhasisa Panigahi (सुभासिस पाणिगाहि), but, sadly in all my records it is Subhashish Panigrahi, as I can't change my name in English I have been writing it as ସୁଭାସିସ ପାଣିଗାହି (Subhasisa Panigahi) in Odia. Subhashish Panigrahi will be शुभाशिष पाणिग्राही, that's correct in Hindi/Sanskrit, and present day Odia, but incorrect in original Odia.*". சூர்யா என் குறிக்கோள் நிறுவததோ நீங்கள் சொன்னது தவறு என்று கூறுவதோ அன்று; ஒன்றை அறிந்தால் கூடிய மட்டிலும் சரியாக அறிந்துகொள்வோமே என்னும் என் தேடலின் விளைவு (கற்க கசடற). நான் சொன்னதோ, சொல்வதோ தவறெனில் உடனே நன்றியுடன் என்னைத் திருத்திக்கொள்வேன். ஒரியாவில் (ஒடியாவில்) பாணிக்<sup>3</sup>ரஃகீ அன்று, பாணிகா<sup>3</sup>ஃகி என்பது சரி. மேலும் ஒரியாவில் ஸுபா<sup>4</sup>ஸிஸ என்பது சரி (சமற்கிருதத்தில் உள்ளவாறு ஸுபா<sup>4</sup>ஷீஷ்<sup>2</sup> அன்று). வட இந்திய மொழிகளின் ணகரம் உண்டு, "ந"கரமும் உண்டு ஆனால் னகரம் கிடையாது. --செல்வா (பேச்சு) 05:48, 3 மார்ச் 2012 (UTC)
# விக்கிப்பீடியா:ஆலமரத்தடி/தொகுப்பு69

## ஒத்தாசைப் பக்கம்

தற்போது விக்கிப்பீடியா தொடர்பான உதவிகளை பயனர் பேச்சுப் பக்கங்கள், ஆலமரத்தடி உட்பட வெவ்வேறு பக்கங்களில் கேட்கிறோம். விக்கிப்பீடியாவுக்கு வெளியேவும் உதவி பெறுகிறோம். நானும் சேர்த்துத் தான் :) இவற்றை இயன்ற அளவு ஒத்தாசைப் பக்கத்தில் கேட்டால் அனைத்துப் பயனர்களும் கவனித்து உதவி நல்கலாம். கூடவே, இந்த உரையாடல்களை ஆவணப்படுத்துவோம் என்பதால் பிறரும் கற்றுக் கொள்ளவும் பிற்காலத்தில் தேடிப்பார்க்கவும் உதவும். நன்றி--இரவி 22:13, 10 பெப்ரவரி 2012 (UTC)
# விக்கிப்பீடியா:ஆலமரத்தடி/தொகுப்பு69

## தமிழ் விக்கிப்பீடியா கைபேசித் தளம்

தமிழ் விக்கிப்பீடியா கைபேசித் தளத்தை ஒருங்குறி ஆதரவு இல்லாத கைபேசிகளிலும் பார்க்கக்கூடியவாறு படிமங்களாக வழங்கக் கூடியவாறும் ஓர் இணையத்தள முகவரியை உருவாக்கினால் நன்றாக இருக்கும். பிபிசி போன்ற சில தளங்கள் அவ்வாறான வசதியை வழங்குகின்றன. --மதனாஹரன் 11:58, 12 பெப்ரவரி 2012 (UTC)
:நல்ல கருத்து மதன்! சுந்தர் அல்லது ("தமிழா தமிழா" e-kalappai) முகுந்து போன்றவர்கள் உதவக்கூடும். பொதுவாக ஒருங்குறி (யூனிக்கோடு) ஏறத்தாழ எல்லா கைபேசி கையடக்கக் கருவிகளிலும் வந்துவிடும் என்று நம்பலாம். எனினும் நீங்கள் சொல்வது போன்ற வசதி இருப்பது நல்லது.--செல்வா 14:08, 12 பெப்ரவரி 2012 (UTC)
::மதன், செல்வா, கிட்டத்தட்ட அனைத்து செல்பேசிகளிலும் ஓப்பரா மினி என்ற உலாவியை நிறுவலாம், பலவற்றில் ஏற்கனவே நிறுவியிருக்கும். அந்த உலாவியில் இணைய முகவரிக்கான பெட்டியில் about:config எனத் தட்டினால் உலாவிக்கான விருப்பத்தேர்வுகள் வரும். அவற்றில் 'Enable bitmap rendering for complex scripts' என்ற வசதியைத் தேர்வு செய்தால் தமிழ் எழுத்துக்கள் ஓப்பராவின் தருவியில் படமாகித் தெரியும். (மேலும் உதவிக்கு இரவியின் பதிவைப் பார்க்கலாம். இந்த வசதியை உதவிப் பக்கத்தில் இட வேண்டும். விரைவில் அனைத்து கைபேசிகளிலும் இயல்பாகவே தமிழ் எழுத்துகள் தெரியத் தொடங்கும். -- சுந்தர் <sup>\பேச்சு</sup> 14:21, 12 பெப்ரவரி 2012 (UTC)
:::இந்த வசதி இருந்தாலும், நாமாகவே தமிழ் விக்கிப்பீடியாவின் கைபேசித் தளத்தில் அந்த வசதியைத் தருவது நல்லது தான். -- சுந்தர் <sup>\பேச்சு</sup> 14:26, 12 பெப்ரவரி 2012 (UTC)
:::: விக்கிப்பீடியா:இணைய எழுத்துரு தமிழ் விக்கிக்கு வரும் பொழுது மேலும் சில கைபேசிகளில் தானாகவே தெரியக் கூடும்.(என்னுடைய நோக்கியா ஈ 51 இல் கன்னட விக்கிப்பீடியா இணைய எழுத்துரு மூலம் தெரிகிரது. மலையாள மென்பொருள் வரைபவர்(typographer) ஒருவர் புதிய கட்டற்ற எழுத்துரு ஒன்றை உருவாக்கும் முயற்சியில் ஈடுபட்டுள்ளார்(அது முடிந்தால் தமிழிலும் இணைய எழுத்துரு செயலாக்க கோரலாம். பக்கங்களை படிமமாக வழங்கும் திட்டம் நம்முடைய அளவிற்கு சரியாக வராது என நினைக்கிறேன்.(Serverside image rendering might be resource intensive for our volume). ஸ்ரீகாந்த் 15:35, 13 பெப்ரவரி 2012 (UTC)
ஒபேரா மினி வசதி பற்றி முன்னரே தெரியும். ஆனாலும் உடனடியாகப் பார்வையிடுவதற்கு அந்த வசதியைத் தருவது நல்லது. --மதனாஹரன் 11:44, 14 பெப்ரவரி 2012 (UTC)
:::::நன்றி ஸ்ரீகாந்த். ஆம் மதனாஹரன், நீங்கள் சொல்வது சரிதான். -- சுந்தர் <sup>\பேச்சு</sup> 12:00, 14 பெப்ரவரி 2012 (UTC)
# பக்சார் சண்டை

**பக்சர் சண்டை** அல்லது **பக்சர் போர்** (*Battle of Buxar*) 1764 இல் பக்சாரில், (பிகார்) நடைபெற்ற ஒரு சண்டை. இதில் சர் ஹெக்டர் மன்ரோ தலைமையிலான பிரித்தானிய கிழக்கிந்திய நிறுவனத்தின் படைகள் முகலாயப் பேரரசர் இரண்டாம் ஷா ஆலம், அயோத்தி நவாப், வங்காள நவாப் ஆகியோரின் கூட்டணிப் படைகளை வென்றன. இதன் மூலம் கிழக்கு இந்தியாவில் கிழக்கிந்திய நிறுவனம் பலம் பொருந்திய ஆதிக்க சக்தியாக உருப்பெற்றது.  
1757 இல் நடைபெற்ற பிளாசி சண்டையில் வெற்றியடைந்த கிழக்கிந்திய நிறுவனம் வங்காளத்தில் குறிப்பிடத்தக்க சக்தியாக மாறியது. பிற நாடுகளின் உள் விவகாரங்களில் தலையிடத் தொடங்கியது. குறிப்பாக வங்காளத்தின் நவாப் மீர் காசிமைத் தங்கள் கைப்பாவையாக்க முயன்றனர். ஆனால் மீர் காசிம் அவர்களது கம்பனி அதிகாரிகளின் கட்டளைகளை மீறி சுதந்திரமாகச் செயல்படத் தொடங்கினார். நிருவாகத்தில் சீருதிருத்தங்களை அறிமுகம் செய்தார்; தனது படைகளுக்கு ஐரோப்பிய முறைப்படி பயிற்சி அளிக்கத் தொடங்கினார். பிரித்தானியர் விருப்பப்படி இந்திய வர்த்தகர்கள் மீது கூடுதல் வரி விதிக்க மறுத்து விட்டார். இதனால் 1763 இல் கிழக்கிந்திய நிறுவனம் அவரைப் பதவியிலிருந்து விரட்டியடித்தது. அவுதிற்குத் தப்பியோடிய மீர் காசிம், அவாத் நவாபிடம் தஞ்சம் புகுந்தார். அதே நேரம் வாரிசுரிமைச் சண்டையால் டெல்லியை விட்டு வெளியேறியிருந்த முகலாயப் பேரரசர் இரண்டாம் ஷா ஆலமும் அவுதில் இருந்தார். இவ்விருவரது துணையுடன் அவத் நவாப் சுஜா உத்-தவுலா பிரித்தானியக் கட்டுப்பாட்டில் இருந்த வங்காளத்தின் மீது படையெடுத்தார்.  
அக்டோபர் 23, 1764 இல் இரு தரப்புப் படைகளும் கங்கையாற்றுக் கரையில் பக்சார் எனுமிடத்தில் சந்தித்தன. இந்திய ஆட்சியாளர்களிடையே ஒற்றுமையில்லாததால் அவர்களது படைகள் சரிவர ஒருங்கிணைக்கப்படவில்லை. இதனால் சுமார் 7,000 பேர் அடங்கிய கிழக்கிந்தியக் கம்பனிப் படை சுமார் 40,000 பேர் கொண்ட இந்தியப் படையை எளிதில் தோற்கடித்தது. போர்க்களத்தை விட்டு தனது கருவூலத்துடன் தப்பியோடிய மீர் காசிம் பின்பு தற்கொலை செய்து கொண்டார்.  
ஷா ஆலம் வாரணாசியில் கம்பனிப் படைகளிடம் சரண் அடைந்தார். வங்காளம், ஒரிசா, பீகார் பகுதிகளில் பிரித்தானிய ஆட்சியை அங்கீகரித்தார். இவ்வாறு புக்சார் சண்டையின் முடிவில் கிழக்கிந்திய நிறுவனத்தை எதிர்த்த இந்திய ஆட்சியாளர்கள் வலுவிழந்து போயினர்.
# பக்சார் சண்டை

## அலகாபாத் ஒப்பந்தம்

போரின் முடிவில் 12 ஆகஸ்டு 1765 அன்று முகலாயப் பேரரசர் ஷா ஆலமிற்கும், கிழக்கிந்திய கம்பெனிக்கும் இடையே அலகாபாத் ஒப்பந்தம் ஏற்பட்டது. இந்த ஒப்பந்தப்படி, வங்காளம், பிகார் மற்றும் ஒடிசா உள்ளிட்ட கிழக்கிந்தியாவின் மக்களிடம் கிழக்கிந்திய கம்பெனி நேரடியாக வரி வசூலிக்கும் உரிமை பெற்றது. மேலும் அவாத் நவாப் சுஜா உத்-தவுலா அலகாபாத் ஒப்பந்தத்தில் கையெழுத்திட்டு, கம்பனியாருடன் அமைதி ஏற்படுத்திக் கொண்டார்.  
கிழக்கு இந்தியாவின் பெரும் பகுதிகள் கிழக்கிந்தியக் கம்பெனியின் நேரடிக் கட்டுப்பாட்டில் வந்தன. இதனால் பிளாசி சண்டையும், புக்சார் சண்டையும் இந்தியாவில் கம்பெனி ஆட்சி அமைய முதல் படிகளாகக் கருதப்படுகின்றன.
# பக்சார் சண்டை

## இதனையும் காண்க

- பிளாசி சண்டை
- இந்தியாவில் கம்பெனி ஆட்சி
- அலகாபாத் ஒப்பந்தம்
# ஜே. ஆர். ரங்கராஜு

**ஜே. ஆர். ரங்கராஜு** (1875 - 1959) ஒரு தமிழ்ப் புதின எழுத்தாளர். தமிழ் புதின எழுத்தின் முன்னோடிகளில் ஒருவர். பல புகழ்பெற்ற துப்பறியும் புதினங்களை எழுதியுள்ளார்.
# ஜே. ஆர். ரங்கராஜு

## வாழ்க்கைக் குறிப்பு

இவரது முழுப்பெயர் ஜெகதாபி ரகுபதி ரங்கராஜு. தமிழ்நாடு, பாளையங்கோட்டையில் 1875 இல் பிறந்தார். 1908 முதல் புதினங்கள் எழுதத் தொடங்கினார். திருவல்லிக்கேணி துப்பறியும் கோவிந்தன், இவர் உருவாக்கிய புகழ்பெற்ற துப்பறிவாளர் பாத்திரம். சவுக்கடி சந்திரகாந்தா எனும் புரட்சிப்பெண் பாத்திரத்தையும் உருவாக்கினார். இவரது புதினங்களில் கோயில்களில் நடக்கும் முறைகேடுகள், பெண் விடுதலை போன்ற சமூக சீர்திருத்தக் கருத்துகள் காணக் கிடைக்கின்றன. மொத்தம் எட்டு துப்பறியும் புதினங்கள் எழுதியுள்ளார். அவை பலமுறை மறுபதிப்பு கண்டுள்ளன. *இராஜாம்பாள்* 23 பதிப்புகள், *சந்திரகாந்தா* 13 பதிப்புகள், *மோஹனசுந்தரம்* 12 பதிப்புகள், *ஆனந்தகிருஷ்ணன்* 10 பதிப்புகள், *ராஜேந்திரன்* 9 பதிப்புகள், *வரதராஜன்* 2 பதிப்புகள் வெளிவந்தன. மொத்தம் 70,000 பிரதிகளுக்கு மேல் விற்பனையாகின. *இராஜாம்பாள்* புதினம் மேடை நாடகமாக்கப்பட்டது. வரதராஜன் புதினத்தின் பல பகுதிகள் இலக்கியத் திருட்டு என ரங்கராஜு மீது வழக்குப் போடப்பட்டது. இவ்வழக்கில் அவருக்கு சிறை தண்டனை அல்லது அபராதம் விதிக்கப்பட்டது. இவரது நூல்களை 2009 இல் தமிழக அரசு நாட்டுடமை ஆக்கியது.  
இவர் 1910களில் வெளியான “கிரிஷிகன்” என்னும் இதழின் ஆசிரியராகப் பணியாற்றினார். ரங்கராஜூ ஒரு வேளாண்மைக்காரரும் வர்த்தகரும் கூட. சென்னை கிண்டி, ராஜ் பவன் மாளிகைக்கு எதிரில் அமைந்திருந்த அவரது “ராஜூ தோட்டம்” புகழ் பெற்றது.
# ஜே. ஆர். ரங்கராஜு

## திரைப்படங்கள்

ஜேயார் ரங்கராசுவின் இராஜாம்பாள் புதினம் 1935 இலும், 1951 இலும் இருமுறை திரைப்படமாக்கப்பட்டது. சந்திரகாந்தா புதினம் 1936 இல் திரைப்படமாக்கப்பட்டது.
# ஜே. ஆர். ரங்கராஜு

## புதினங்கள்

- ராஜேந்திரன்
- இராஜாம்பாள்
- மோஹனசுந்தரம்
- ஆனந்தகிருஷ்ணன்
- சந்திரகாந்தா
- வரதராஜன்
- விஜயராகவன்
- ஜெயரங்கன்
# கவறு

**கவறு** என்பது ஒரு சூதாட்டம்.  
கவறு என்னும் சொல் கவலைகொள்ள வைப்பதைக் குறிக்கும். சூதாடி இழந்த பொருளை மீட்கவேண்டும் எனக் கவலைக்கொள்ள வைப்பதால் இந்த விளையாட்டைக் கவறு என்றனர்.  
நட்ட கவற்றினால் சூது இன்னா என்னும் பாடலடிகளும் இதனைப் புலப்படுத்துகின்றன.  
பிரியவிருக்கும் காதலனுக்கு அவன் காதலி வாழ்க்கை என்பது கவறுக்காய் போல ஏதோ ஒரு வாய்ப்பு என்று கூறுவதிலிருந்து இதனை உணர்ந்துகொள்ளலாம்.
# இந்தியப் பஞ்சம், 1896–97

1896-97 பஞ்சத்தால் கடுமையாக பாதிக்கப்பட்டன.]]  
**இந்தியப் பஞ்சம், 1896–97** (*Indian famine of 1896–1897*) பிரித்தானிய இந்தியாவின் வடக்கு மற்றும் நடுப்பகுதிகளைப் பிடித்த ஒரு பெரும் பஞ்சமாகும். 1896 இல் புந்தேல்கண்ட் என்னும் இடத்தில் தொடங்கி பின்பு ஐக்கிய மாகாணங்கள், மத்திய மாகாணங்கள் பேரர், பீகார், மும்பை மற்றும் சென்னை மாகாணங்களில் சில பகுதிகள் ஆகிய இடங்களுக்கும் பரவியது. இவை தவிர இராஜபுதனம், மத்திய இந்திய முகமை, ஐதராபாத் இராச்சியம் போன்ற மன்னர் அரசுகளுக்கும் (சமஸ்தானங்கள்) பரவியது. இரு ஆண்டுகளில் எட்டு லட்சம் சதுர கிமீ பரப்புள்ள பகுதிகளையும் 6.95 கோடி மக்களையும் பாதித்தது. இப்பஞ்சத்தை சமாளிக்க 1883 ஆம் ஆண்டு உருவாக்கப்பட்ட தற்காலிகப் பஞ்ச விதிகளின் படி பெரிய அளவில் பிரித்தானிய அரசு நிவாரணப் பணிகளை மேற்கொண்டது. எனினும் பட்டினி, தொற்று நோய்கள் ஆகியவற்றால் பாதிக்கப்பட்டு சுமார் 10 லட்சம் மக்கள் மடிந்தனர்.  
ஆக்ரா மாகாணத்தின் புந்தேல்கண்ட் மாவட்டத்தில் 1895 ஆம் ஆண்டு கோடைக்காலப் பருவ மழை பொய்த்ததால் வறட்சி நிலவியது. குளிர்காலப் பருவமழையும் தவறியதால் மாவட்ட நிருவாகம் பஞ்ச நிவாரணப் பணிகளைத் தொடங்கியது. ஆனால் அடுத்த ஆண்டும் கோடைக்கால பருவ மழை தவறியது. பஞ்சம் பிரித்தானிய இந்தியாவின் பிற பகுதிகளுக்கும் பரவியது. 1883 பஞ்ச விதிகளின் படி ரூ. 7.25 கோடிக்கு பஞ்ச நிவாரணப் பணிகள் மேற்கொள்ளப்பட்டன. ரு. 1.25 கோடி வரி விலக்கும் அளிக்கப்பட்டது. பொதுப் பணிகளில் வேலை செய்பவர்களுக்கு உணவு வழங்கப்பட்டது. இத்திட்டம் ஐக்கிய மாகாணங்களில் வெற்றிகரமாகச் செயல்பட்டது. ஆனால் மத்திய மாகாணங்களில் பழங்குடி மக்கள் பொதுப்பணித் திட்டங்களில் தொழிலாளர்களாக வேலை செய்யத் தயங்கியதால், அவர்களை நிவாரணம் சென்றடையவில்லை (பஞ்ச விதிகளின் படி பொதுப்பணி திட்டங்களில் வேலை செய்பவர்களுக்கு மட்டுமே நிவாரணம் வழங்கமுடியும்). மும்பை மாகாணத்தில் ஏற்கனவே இயந்திரமயமாக்கலால் நலிவடைந்திருந்த நெசவாளர்கள் பஞ்சத்தால் மேலும் கடுமையாக பாதிக்கப்பட்டனர். சென்னை மாகாணத்தில், காலனிய அரசு பின்பற்றிய தாராண்மியப் பொருளாதாரக் கொள்கைகளால் பஞ்சத்தின் பாதிப்புக் கூடியது. பஞ்சத்தினால் உணவுப் பொருள் பற்றாக்குறை ஏற்பட்ட போதும், காலனிய ஆட்சியாளர்கள் உணவு ஏற்றுமதியைத் தடுக்கவில்லை.  
பட்டினிச்சாவுகளுடன், காலரா, மலேரியா போன்ற தொற்று நோய்களால் பீடிக்கப்பட்டும் மக்கள் ஆயிரக்கணக்கில் மடிந்தனர். பிரித்தானிய ஆட்சிக்குட்பட்ட பகுதிகளில் மட்டும் சுமார் பத்து லட்சம் பேர் வரை மடிந்தனர். 1897 இல் கோடைக் காலப் பருவமழை தவறாது பெய்ததால் பஞ்சத்தின் கடுமை குறைந்து இயல்பு நிலை திரும்பியது. இப்பஞ்சத்தினையும், நிவாரணப் பணிகளையும் ஆராய்ந்த 1898 பஞ்சக் குழு, 1880 பஞ்ச விதிகளில் பல மாற்றங்களைச் செய்தது. பழங்குடிகளுக்கும் மலைவாழ் மக்களுக்கும் நிவாரணம் வழங்க புதிய விதிகள் வகுக்கப்பட்டன.
# இந்தியப் பஞ்சம், 1896–97

## மேலும் பார்க்க

- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# கிளைக்கோகொழுமியம்

வடிவங்கள்]]  
**கிளைக்கோகொழுமிங்கள்** (Glycolipids) காபோவைதரேட்டு (கார்போஹைட்ரேட்) (வழக்கமாக காலக்டோசுடனோ அல்லது குளுக்கோசு, இனோசிடால் போன்ற பிற தொகுதிகளுடனோ) இணைக்கப்பட்ட சர்க்கரைக் கொழுமியங்களாகும். உதாரணமாக அசைல்கிளிசரால்கள், செரமைடுகள் மற்றும் பிரெனால்களைக் கூறலாம். இவை ஆற்றலைக் கொடுப்பதிலும், செல்களை அடையாளம் காண்பதிலும் (மரபுக் குறிப்பான்களாக) பயன்படுகின்றன. கிளைக்கோகொழுமிங்கள், பெருங்குடும்பமான கிளைக்கோப்பிணைகளின் ஒரு பகுதியாக விளங்குகின்றன. பன்னாட்டு தனி மற்றும் பயன்பாட்டு வேதியியல் ஒன்றியம் கிளைக்கோகொழுமிங்களின் பெயரிடுமுறைகளை நெறிபடுத்தியுள்ளது.
# கிளைக்கோகொழுமியம்

## இவற்றையும் காண்க

- கொழுமியம்
- பாஸ்போகொழுமியம்
# கால்நடை அணிகலன்கள்

**கால்நடை அணிகலன்கள்** என்பன, தமிழர்கள் தங்களால் வளர்க்கப்பெற்ற ஆடு, பசு, எருது மற்றும் எருமை இனங்களுக்கு அழகியல் சார்ந்து அணிவித்து அழகு பார்த்த உள்ளூர் பொருட்கள் ஆகும். இவ்வணிகலன்கள் கால்நடைகளின் உறுப்பு சார்ந்து, மூக்கு, கழுத்து, கால்கள், கொம்புகள் என அணிவிக்கப் பெறுகின்றன.
# கால்நடை அணிகலன்கள்

## மூக்கு அணிகலன்கள்

எருது, காளை முதலியவற்றைக் கட்டுப்படுத்த அவற்றின் மூக்கைத் துளைத்துப் பூட்டும் கயிறு; மூக்காங்கயிறு அல்லது மூக்கணாங்கயிறு ஆகும்.
# கால்நடை அணிகலன்கள்

## கொம்பு அணிகலன்கள்

மாடு, ஆடுகளின் கொம்பில் அணிவிக்கப்பெறும் அணிகலன்கள் கொம்பணிகலன்கள் எனப்படும்.
கால்நடைகளை எளிதாகக் கையாளும் வகையில் மூக்கணாங்கயிறு அணிவிக்கப் பெறுகிறது. சிலர் இக்கயிற்றில் சங்கு அல்லது சிறு மணிகளை கட்டி விடுவார்கள்
# கால்நடை அணிகலன்கள்

## கால் அணிகலன்கள்

கால்நடைகளின் கால்களில் அணிவிக்கப்பெறும் அணிகலன்கள் கால் அணிகலன்கள் எனப்படும். கால்நடைகளின் கால்களில் மணிகள், சிறு மணிகள், சதங்கைகள் போன்றவை அணிவிக்கப் பெறுகின்றன.
# கால்நடை அணிகலன்கள்

## கழுத்து அணிகலன்கள்

கால்நடைகளுக்கு கழுத்தில் மணிகள்,சங்குகள்,கண்ணேறு கயிறுகள், தாயத்துகள் போன்றவை அணிவிக்கப்பெறுகின்றன.
# காலக்டோசு

**காலக்டோசு** (*Galactose*; *Gal*) குளுக்கோசைவிட இனிப்பு குறைந்த சர்க்கரையாகும். காலக்டோசு குளுக்கோசின் இடைநிலை மாற்றியமாகும் (C4). அரைச்செல்லுலோசில் காணப்படும் **காலக்டான்**, காலக்டோசு சர்க்கரையின் பல்பகுதியமாகும். நீராற்பகுப்பின் மூலம் காலக்டானிலிருந்து காலக்டோசைப் பெற முடியும்.
# காலக்டோசு

## வடிவமும் மாற்றியமும்

காலக்டோசு திறந்த தொடரியாகவும், சுழல் வடிவிலும் காணப்படுகிறது. திறந்த தொடரி வடிவத்தில் தொடரி முடிவில் கார்போனைல் தொகுதி உள்ளது.  
காலக்டோசின் நான்கு சுழல் மாற்றியன்கள்களில், இரண்டு ஆறுருப்பு பைரனோசு வளையத்தையும், இரண்டு ஐந்துருப்பு ஃபியுரனோசு வளையத்தையும் கொண்டுள்ளன. காலக்டோஃபியுரனோசு பாக்டீரியா, பூஞ்சையிலும், முதலுயிரியிலும் (புரோட்டோசோவா) உள்ளது.  
வடிவங்கள்]]
# வார்ப்புரு:Mf-adr/doc

__TOC__
# வார்ப்புரு:Mf-adr/doc

## Purpose

&ndash; An inline ADR microformat generator.
# வார்ப்புரு:Mf-adr/doc

## Usage

Copy a blank version to use. All fields are optional. However, this template will only produce non-visible markup if no values for the address fields are provided.  
<pre>
</pre>
# வார்ப்புரு:Mf-adr/doc

## Example

<pre></pre>
# வார்ப்புரு:Mf-adr/doc

## Microformat

<includeonly>  
</includeonly>
# செங்கல்பட்டு உழவர் வழக்கு

**செங்கல்பட்டு உழவர் வழக்கு** (*Chingleput Ryots' Case*) பிரித்தானிய இந்தியாவின் சென்னை மாகாணத்தில் 1881-83 காலகட்டத்தில் நடைபெற்ற ஒரு வழக்கு. இதில் சென்னை மாகாண ஆளுனர் எம். ஈ. கிராண்ட் டஃப்பின் நடத்தை மாகாண மக்களிடையே கடும் அதிருப்தியை ஏற்படுத்தியது. இந்திய தேசியவாதிகள் காலனிய ஆட்சியின் கொடுங்கோன்மைக்கு எடுத்துக்காட்டாக இவ்வழக்கை முன்னிலைப்படுத்தினர்.  
1881 இல் செங்கல்பட்டில் சில உழவர்கள் தங்களை ஒரு தாசில்தார் மிரட்டிப் பணம் பிடுங்குவதாக நீதிமன்றத்தில் வழக்குத் தொடர்ந்தனர். இதற்கு பதிலடி தரும் வகையில் அத்தாசில்தார் செங்கல்பட்டு மாவட்ட ஆட்சியரிடம் தனக்கிருந்த செல்வாக்கைப் பயன்படுத்தி அவ்வுழவர்கள் மீது பொய்ச் சான்றளித்ததாக பதில் வழக்குத் தொடர்ந்தார். உழவர்கள் தொடர்ந்த வழக்கில் அரசு ஆவணங்களில் பொய்யான தரவுகளைச் சேர்த்தற்காக இரு ஆண்டுகள் தாசில்தாருக்குக் கடுங்காவல் தண்டனை வழங்கப்பட்டது. இதனை எதிர்த்து அவர் சென்னை உயர் நீதிமன்றத்தில் மேல் முறையீடு செய்தார். உயர் நீதிமன்றம் அவரது தண்டனையை ஒரு ஆண்டாகக் குறைத்தது, ஆனால் அவர் குற்றவாளி என்ற தீர்ப்பை ஒத்தி வைக்கவில்லை. தாசில்தார் மீண்டும் மேல்முறையீடு செய்த போது அதனை ஏற்க உயர்நீதிமன்றம் மறுத்து விட்டது. ஆனால் சென்னை ஆளுனர் இதில் தலையிட்டு, தாசில்தாருக்கு எதிராகப் போதிய சாட்சியங்கள் இல்லை என்று காரணம் கூறி அவரை விடுதலை செய்துவிட்டார். வழக்கில் தாசில்தாருக்கு உதவிய மாவட்ட ஆட்சியர் பின்னாளில் ஆளுனரின் வருவாய்த்துறைச் செயலராகப் பதவியேற்றார்.  
சென்னை ஆளுனரின் நடத்தை இந்திய ஊடகங்களில் கடுமையாகச் சாடப்பட்டது. உழவர்களின் நிலையை ஆதரித்த *த இந்து* இதழ் ஆளுனரின் செயல்பாடு “பிரித்தானிய நீதித்துறைக்கு ஏற்பட்ட களங்கம்” என வர்ணித்தது. இச்சம்பவம் குறித்து பிரித்தானிய நாடாளுமன்றத்திலும் விவாதிக்கப்பட்டது.
# தொழிற் கட்சி (ஐக்கிய இராச்சியம்)

**தொழிற் கட்சி** (*Labour Party*) என்பது ஐக்கிய இராச்சியத்தின் ஓர் சமூக-சனநாயக அரசியல் கட்சி ஆகும். இது சமூக சனநாயகவாதிகள், சனநாயக சோசலிசுடுகள், தொழிற்சங்கவாதிகள் ஆகியோரின் ஓர் கூட்டணியாக செயற்படுகிறது. அரசியற் கோட்பாட்டின்படி தொழிற் கட்சி மைய-இடதுசாரிக் கொள்கையுடையது. இது 2024 பொதுத் தேர்தலில் வெற்றி பெற்று, தற்போதைய ஆளும் கட்சியாகும். வாக்குகள், தொகுதிகள் அடிப்படையில், இது மக்களவையில் உள்ள மிகப்பெரிய அரசியல் கட்சியாகும். 1922 முதல் அனைத்து பொதுத் தேர்தல்களிலும், தொழிற்கட்சி ஆளும் கட்சியாகவோ அல்லது அதிகாரப்பூர்வ எதிர்க்கட்சியாகவோ இருந்து வருகிறது. இதுவரையில் ஏழு தொழிற்கட்சிப் பிரதமர்களும் பதினான்கு தொழிற்கட்சி அமைச்சரவைகளும் இருந்துள்ளன. கட்சி மாநாட்டுக் காலத்தில் ஆண்டுதோறும் தொழிற் கட்சி தனது கட்சி மாநாட்டை நடத்துவது வழக்கம்.  
19 ஆம் நூற்றாண்டின் தொழிற்சங்க இயக்கம் மற்றும் சோசலிசக் கட்சிகளில் இருந்து வளர்ந்து, 1900 ஆம் ஆண்டில் கட்சி உருவாக்கப்பட்டு, 1927 இல் கூட்டுறவுக் கட்சியுடன் கூட்டணியை உருவாக்கியது. 1920களின் முற்பகுதி வரை பழமைவாதக் கட்சியின் ஒரேயொரு முக்கிய எதிர்க்கட்சியாக விளங்கிய லிபரல் கட்சியின் இடத்தை தொழிற் கட்சி பிடித்தது. 1920களிலும், 1930களின் முற்பகுதியிலும் சேம்சு ராம்சி மெக்டொனால்டின் கீழ் இரண்டு சிறுபான்மை அரசாங்கங்களை உருவாக்கியது. தொழிற் கட்சி 1940-1945 போர்க்காலக் கூட்டணியில் பணியாற்றியது. அதன் பிறகு கிளமெண்ட் அட்லீயின் தொழிற்கட்சி அரசாங்கம் தேசிய சுகாதார சேவையை நிறுவி, 1945 முதல் 1951 வரை நலன்புரி அரசை விரிவுபடுத்தியது. ஹரோல்ட் வில்சன், சேம்ஸ் காலகன் ஆகியோரின்கீழ், தொழிற்கட்சி மீண்டும் 1964 முதல் 1970 வரையும், பின்னர் 1974 முதல் 1979 வரை ஐக்கிய இராச்சியத்தை ஆண்டது. 1990களில், டோனி பிளேர் தனது புதிய தொழிலாளர் திட்டத்தின் ஒரு பகுதியாக தொழிற்கட்சியை மைய-அரசியலுக்கு அழைத்துச் சென்றார். பின்னர் கார்டன் பிரவுன் 1997 முதல் 2010 வரையும் பிரதமர்களாக இருந்தனர். கீர் இசுட்டார்மர் தொழிற்கட்சியை மீண்டும் மைய-அரசியலுக்கு அழைத்துச் சென்று 2024 முதல் ஆட்சி செய்து வருகிறார்.  
தற்போதைய உவேல்சு நாடாளுமன்றத்தில் தொழிற்கட்சி மிகப்பெரிய கட்சியாகவும், அரசை அமைத்தை ஒரே கட்சியாகவும் விளங்குகிறது. இசுக்காட்லாந்தில் 2024 பொதுத் தேர்தலில் தொழிற்கட்சி அதிக இடங்களை வென்றது. தொழிற்கட்சி ஐரோப்பிய சோசலிஸ்டுகள், முற்போக்கு கூட்டணி ஆகியவற்றில் உறுப்பினராக உள்ளது, அத்துடன் சோசலிச அகிலத்தில் பார்வையாளர் நிலையையும் பெற்றுள்ளது. கட்சியில் அரைத் தன்னாட்சி பெற்ற இலண்டன், இசிக்காட்டிய, உவெல்சிய, வடக்கு அயர்லாந்துக் கிளைகள் உள்ளன; இருப்பினும், அது வட அயர்லாந்தில் சமூக சனநாயகத் தொழிலாளர் கட்சியை (SDLP) ஆதரிக்கிறது. மார்ச் 2024 நிலவரப்படி, தொழிற்கட்சி 366,604 பதிவுசெய்யப்பட்ட உறுப்பினர்களைக் கொண்டுள்ளது.
# தொழிற் கட்சி (ஐக்கிய இராச்சியம்)

## தொழிற் கட்சிப் பிரதமர்கள்

**+தொழிற்கட்சிப் பிரதமர்கள்**  
| பெயர் | படம் | பிறந்த நாடு | பதவி வகித்த காலம் |
| --- | --- | --- | --- |
# காங்ரா மாவட்டம்

**காங்ரா** இமாசலப் பிரதேசத்தின் மிக அதிக மக்கட்தொகை கொண்ட மாவட்டம். . தர்மசாலா இந்த மாவட்டத்தின் நிர்வாக தலைமையகம் ஆகும்.
# காங்ரா மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி காங்ரா மாவட்டத்தின் மொத்த மக்கட்தொகை 1,507,223 . அல்லது ஐக்கிய அமெரிக்கா மாநிலமான ஹவாயின் மக்கட்தொகைக்கு சமமானது. இதன் மூலம் இம்மாவட்டம் இந்தியாவில் உள்ள 640 மாவட்டங்களில் 331வது இடத்தில் உள்ளது.
- நூர்பூர்
- இந்தௌரா
- பதேஹ்பூர்
- ஜுவாலீ
- ஹரச்கியாம்
- சாஹ்பூர்
- தர்மசாலா
- காங்க்டா
- நக்ரோடா பக்வாம்
- படோஹ்
- தேரா கோபீபூர்
- ஜுவாலாமுகி
- ஜஸ்வாம்
- ரக்கட்
- குண்டியாம்
- துரல்
- தீரா
- ஜைசிம்ஹபூர்
- பாலம்பூர்
- பைஜ்நாத்
- முல்தான்
# சிம்லா மாவட்டம்

**சிம்லா மாவட்டம் ** இமாசலப் பிரதேசத்தின் மாவட்டங்களுள் ஒன்றாகும். இதன் தலைமையகம் சிம்லா நகரம் ஆகும். இது மண்டி மற்றும் குல்லு மாவட்டங்களை வடக்கிலும் கின்னௌர் மாவட்டத்தை கிழக்கிலும் கொண்டுள்ளது. தெற்கில் உத்தரகண்ட் மாநிலமும் மேற்கில் சிர்மௌர் மாவட்டமும் எல்லையாக அமைந்துள்ளன. இந்த மாவட்டத்தின் உயரம் கடல்மட்டத்திலிருந்து லிருந்துவரை உள்ளது.  
2011 ஆம் ஆண்டு கணக்கெடுப்பின்படி இமாசலப் பிரதேசத்தில் காங்ரா மற்றும் மண்டி மாவட்டங்களுக்கு பிறகு சிம்லா மாவட்டம் மூன்றாவது அதிக மக்கட்தொகை கொண்ட மாவட்டம் ஆகும்.
இந்த மாவட்டத்திலுள்ள பெரும்பான்மையான மக்கள் இந்துக்கள் ஆவர். இந்தி மற்றும் பஹாரி மொழிகள் இங்குள்ள மக்களால் அதிகம் பேசப்படும் மொழிகள் ஆகும். பெரும்பான்மையான மக்கள் விவசாயத்தையே தங்கள் வருமானத்திற்கு சார்ந்துள்ளனர்.